[{"text_idx": "#000000", "text": "Meist KliendidPo\u0303hikiriRiiklikud aruandedHankedKasutustingimusedTeenused Korteriu\u0308histuleEttevo\u0303tjaleEraisikuleOmavalitsuseleMaksumusPakenditestKonteinerid AvalikKontaktPood"}, {"text_idx": "#000001", "text": "Sorteerimise vajadust ja teadlikkust tuleb to\u0303sta juba lasteaias ja koolis!"}, {"text_idx": "#000002", "text": "Eesti Pakendiringluses to\u0308o\u0308tavad imelised inimesed, kes tulevad hea meelega koolidesse ja lasteaedadesse, et o\u0303petada lastele sorteerimise po\u0303hialuseid!"}, {"text_idx": "#000005", "text": "\u201eKuna ma va\u0308ga armastan to\u0308o\u0308tada lastega ja saan sellest protsessist ha\u0308sti palju ro\u0303o\u0303mu ja positiivset energiat, siis alati u\u0308ritan anda oma parima \u2013 minu loengud ei ole igavad ja monotoonsed: meil on lastega palju la\u0308rmi, naeru, liikuvust ruumis, naeratamist, kallistamist, patsu andmisi ja sooja atmosfa\u0308a\u0308ri,\u201c vo\u0303ttis Marija lu\u0308hidalt kokku oma loenguid lastele. \u201eO\u0303petamis- ja o\u0303ppimisprotsessis tuleb alati la\u0308heneda asjale originaalselt ning ra\u0308a\u0308kida nii-o\u0308elda laste keeles: pakendeid tutvustades vo\u0303rdlen na\u0308iteks klaasi- ja alumiiniumpurke surematute superkangelastega, sest nagu me ko\u0303ik teame \u2013 klaas ja alumiinium on 100% u\u0308mberto\u0308o\u0308deldav,\u201c u\u0308tles Marija."}, {"text_idx": "#000006", "text": "\u201eMeil on lastega avatud dialoog \u2013 pu\u0308u\u0308an alati anda ko\u0303ikidele va\u0308ikestele uudishimulikele oraatoritele so\u0303na ja kuulan alati a\u0308ra ka nende ta\u0308htsat ekspertarvamust \u2013 just lapsi a\u0308ra kuulates saame aru, kuidas o\u0303ppeprotsessi neile oluliselt huvitavamaks teha.\u201c"}, {"text_idx": "#000007", "text": "Kuidas Marija lastele sorteerimist o\u0303petab?"}, {"text_idx": "#000008", "text": "Loengutes on mul kaasas sorteerimiskapp, mille sisse o\u0303pime la\u0308bi hariva ma\u0308ngu u\u0308heskoos pakendeid liigiti koguma. Ma\u0308ngu lo\u0303puks on lastel selge, mis materjalist u\u0308ks vo\u0303i teine pakend koosneb ning mis saab lo\u0303puks sorteeritud pakenditega."}, {"text_idx": "#000009", "text": "Kuidas lapsed teema vastu vo\u0303tavad?"}, {"text_idx": "#000010", "text": "Sorteerimine vo\u0303etakse vastu alati suure ro\u0303o\u0303muga ja huviga ning tagasiside on alati olnud va\u0308ga positiivne. Kuna tegemist on va\u0308ga kaasava o\u0303ppeprotsessiga, tunnevad lapsed alati ro\u0303o\u0303mu, et nad saavad midagi ise proovida, ka\u0308sitseda, teha."}, {"text_idx": "#000011", "text": "U\u0308hed ko\u0303ige tublimad ja o\u0303ppeprotsessist enim huvitatud lapsed on HEV-lapsed (hariduslike erivajadustega lapsed). Minu silmis on nad ko\u0303ige tavalisemad va\u0308ikesed lapsed, kes vajavad natuke rohkem ta\u0308helepanu, ja\u0308rjepidevust ja kalli."}, {"text_idx": "#000012", "text": "Kui palju on lastel eelteadmisi ja mis on nende jaoks ta\u0308iesti uus?"}, {"text_idx": "#000013", "text": "Eelteadmised on erinevad. Va\u0308ga selgelt eristuvad teistest need lapsed, kelle kodudes on ja\u0308a\u0308tmete sorteerimine tavapa\u0308rane na\u0308htus: nad aitavad oma eakaaslasi ning ra\u0308a\u0308givad, miks peab ja\u0308a\u0308tmeid liigiti koguma ning mis neist edasi saab."}, {"text_idx": "#000014", "text": "Kui lastevanemad ei kogu kodus ja\u0308a\u0308tmeid liigiti, siis on laste seas o\u0303petamist muidugi rohkem, kuid loodetavasti lastele jagatud sorteerimisanumate kleebised aitavad ka lastevanemaid huvituda rohkem liigiti kogumisest ning leida kleebistele o\u0303ige rakendus, alustamaks samm-sammult samuti ja\u0308a\u0308tmete sorteerimisega."}, {"text_idx": "#000015", "text": "Kuidas haridusasutused saaksid mind enda juurde kutsuda?"}, {"text_idx": "#000016", "text": "Tuleb lihtsalt Pakendiringlusega u\u0308hendust vo\u0303tta ning koolituses kokku leppida! Minu kontaktid on samuti leitavad meie koduleheku\u0308ljel. Teeme u\u0308heskoos Eesti ja\u0308a\u0308tmevabaks ja u\u0308hiskonda keskkonnateadlikuks!"}]